VS00000066
Datum: 2008-03-18T01:00:00.000+01:00
datum_sodbe_i_stopnje: 2013-11-26T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - razžalitev dobrega imena in časti
skupina: poškodbe glave in možganov in njihove posledice - poseg v druge pravice osebnosti
fischer: zelo lahki primeri
odskodnina: 5.500 EUR
opombe: II DoR 68/2017 Predlog za dopustitev revizije tožene stranke je bil zavrnjen, ker ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 18 do 26 let

Partnerica toženčevega sina.

## Škodni dogodek

Toženec je oškodovanko udaril s pestjo in plosko roko najmanj 4x po glavi in jo zmerjal z žaljivkami.

## Poškodba

Udarnine, razpočne rane na notranji strani ustnice; že po prvem udarcu se ji je ulila kri.

## Telesne bolečine

1.000 EUR Stalne lahke telesne bolečine - 10 dni, občasne lahke telesne bolečine - 1 mesec.

#### Ambulantno zdravljenje

Obiskala je kirurško ambulanto, kjer so jo oskrbeli.

#### Nevšečnosti med zdravljenjem

Bruhala je, imela je glavobole in omotice. Jemanje analgetikov.

## Strah

3.500 EUR Tožnica se je bala, da bo umrla in strah še podoživlja. Bala se ga je sier že dotlej, a odločilno je, da je toženec dotedanje ustne grožnje zmožen uresničiti. Obiskovala je psihologinjo.

Opomba: odškodnina za strah je bila določena enotno, za strah pretrpljen 18.3.2008 in še za dogodek 22.3.2008 - tedaj ji je toženec pred blokom kjer živi, grozil, da jo bo ubil; neuspešno se mu je poskušala izogniti.

## Kršitev drugih pravic osebnosti

1.000 EUR Razžalitev dobrega imena in časti - do napada na oškodovanko je prišlo pred ustanovo v kateri je zaposlena, kar so videli tako dijaki, kot učitelji, njeni prijatelji in sosedje. Ob fizičnem napadu jo je toženec tudi zmerjal z besedama "prasica in đubre" in ji grozil z ubojem. Naslednji dan so jo vsi o tem spraševali; postavljena je bila v ponižujoč in podrejen položaj, zaradi česar je bila prizadeta.

**Zveza:**

RS - Ustava, Zakoni, Sporazumi, Pogodbe Obligacijski zakonik (2001) - OZ člen 179.